**Ministru kabineta rīkojuma projekta „Par Skrundas novada pašvaldības nekustamā īpašuma Ventas ielā 2, Skrundā, Skrundas novadā, pārņemšanu valsts īpašumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Publiskas personas mantas atsavināšanas likuma 42.panta otrā daļa un 43.pants, Ministru kabineta 2013.gada 16.septembra rīkojums Nr.416 „Par ilgtermiņa saistībām Iekšlietu ministrijai depo ēku būvniecībai, rekonstrukcijai vai renovācijai”, Ministru kabineta 2010.gada 27.aprīļa noteikumu Nr.398 „Valsts ugunsdzēsības un glābšanas dienesta nolikums” 3.3.apakšpunkts un Skrundas novada pašvaldības 2015.gada 30.jūlija lēmums (prot. Nr.12, 23.§) „Par zemes gabala Ventas ielā 2, Skrundā, Skrundas novadā, iznomāšanu ar apbūves tiesībām” un Skrundas novada pašvaldības 2015.gada 27.augusta lēmums (prot. Nr.14, 14.§) „Par grozījumiem Skrundas novada domes 30.07.2015.sēdes (prot Nr.12, 23.§) lēmumā „Par zemes gabala Ventas ielā 2, Skrundā, Skrundas novadā, iznomāšanu ar apbūves tiesībām””. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par Skrundas novada pašvaldības nekustamā īpašuma Ventas ielā 2, Skrundā, Skrundas novadā, pārņemšanu valsts īpašumā” (turpmāk – rīkojuma projekts) sagatavots, ievērojot likuma „Par pašvaldībām” 21.panta pirmās daļas 17.punktu, Publiskas personas mantas atsavināšanas likuma 42.panta otro daļu un Skrundas novada pašvaldības 2015.gada 30.jūlija lēmumu (prot. Nr.12, 23.§) „Par zemes gabala Ventas ielā 2, Skrundā, Skrundas novadā, iznomāšanu ar apbūves tiesībām”, kas grozīts ar 2015.gada 27.augusta lēmumu (prot. Nr.14, 14.§) „Par grozījumiem Skrundas novada domes 30.07.2015.sēdes (prot Nr.12, 23.§) lēmumā „Par zemes gabala Ventas ielā 2, Skrundā, Skrundas novadā, iznomāšanu ar apbūves tiesībām””.  Ar rīkojuma projektu paredzēts bez atlīdzības pārņemt valsts īpašumā Iekšlietu ministrijas personā nekustamo īpašumu (nekustamā īpašuma kadastra Nr. 6209 003 0173) – zemes vienību (zemes vienības kadastra apzīmējums 6209 003 0173) 3101 m2 platībā – Ventas ielā 2, Skrundā, Skrundas novadā (turpmāk – nekustamais īpašums).  Ar Kuldīgas rajona tiesas Zemesgrāmatu nodaļas tiesneša 2009.gada 15.janvāra lēmumu nekustamais īpašums ierakstīts Skrundas pilsētas zemesgrāmatas nodalījumā Nr.100000452147 uz Skrundas novada pašvaldības vārda. Saskaņā ar Skrundas novada pašvaldības 2015.gada 30.jūlija lēmumā (prot. Nr.12, 23.§) „Par zemes gabala Ventas ielā 2, Skrundā, Skrundas novadā, iznomāšanu ar apbūves tiesībām”, kas grozīts ar 2015.gada 27.augusta lēmumu (prot. Nr.14, 14.§) „Par grozījumiem Skrundas novada domes 30.07.2015.sēdes (prot Nr.12, 23.§) lēmumā „Par zemes gabala Ventas ielā 2, Skrundā, Skrundas novadā, iznomāšanu ar apbūves tiesībām”” noteikto nekustamais īpašums nav nepieciešams Skrundas novada pašvaldībai.  Nekustamais īpašums ir iznomāts Nodrošinājuma valsts aģentūrai ar termiņu – līdz nekustamā īpašuma atsavināšanai.  Skrundas novada pašvaldība nekustamo īpašumu nodod valstij valsts pārvaldes funkciju veikšanai. Saskaņā ar Ministru kabineta 2003.gada 29.aprīļa noteikumu Nr.240 „Iekšlietu ministrijas nolikums” 5.1.5.apakšpunktā noteikto, Iekšlietu ministrija izstrādā un īsteno politiku civilās aizsardzības, ugunsdrošības, ugunsdzēsības un glābšanas jomā. Lai to īstenotu, iekšlietu ministra pakļautībā esošā tiešās pārvaldes iestāde – Nodrošinājuma valsts aģentūra, saskaņā ar Ministru kabineta 2012.gada 11.decembra noteikumu Nr.839 „Nodrošinājuma valsts aģentūras nolikums” 3.1.apakšpunktā noteikto, organizē iestāžu darbības nodrošināšanai nepieciešamo būvju būvniecību, rekonstrukciju un renovāciju. Tā īstenošanai tika izdots Ministru kabineta 2013.gada 16.septembra rīkojums Nr.416 „Par ilgtermiņa saistībām Iekšlietu ministrijai depo ēku būvniecībai, rekonstrukcijai vai renovācijai”, ar kuru Iekšlietu ministrijai atļauts uzņemties ilgtermiņa saistības 2015.-2017.gadam, tajā skaitā, Valsts ugunsdzēsības un glābšanas dienesta (turpmāk – VUGD) Kurzemes reģiona brigādes Kuldīgas daļas Skrundas posteņa jaunas ēkas būvniecībai.  Ar rīkojuma projektu paredzēts bez atlīdzības pārņemt valsts īpašumā Iekšlietu ministrijas personā nekustamo īpašumu, jo tas ir nepieciešams VUGD Kurzemes reģiona brigādes Kuldīgas daļas Skrundas posteņa jaunas ēkas būvniecībai, lai VUGD varētu nodrošināt Ministru kabineta 2010.gada 27.aprīļa noteikumu Nr.398 „Valsts ugunsdzēsības un glābšanas dienesta nolikums” 3.3.apakšpunktā minētās funkcijas – veikt ugunsdzēsības un glābšanas darbus.  Iekšlietu ministrija nekustamo īpašumu normatīvajos aktos noteiktajā kārtībā ierakstīs zemesgrāmatā uz valsts vārda Iekšlietu ministrijas personā.  Nekustamā īpašuma pārvaldīšanu un apsaimniekošanu nodrošinās Nodrošinājuma valsts aģentūra.  Rīkojuma projekts paredz valstij Iekšlietu ministrijas personā pienākumu:   1. nekustamo īpašumu bez atlīdzības nodot Skrundas novada pašvaldībai, ja tas vairs netiek izmantots minēto funkciju īstenošanai; 2. nostiprinot zemesgrāmatā īpašuma tiesības uz nekustamo īpašumu, norādīt, ka īpašuma tiesības nostiprinātas uz laiku, kamēr Iekšlietu ministrijas padotības iestādes nodrošina rīkojumā minēto funkciju īstenošanu, kā arī ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.   Rīkojuma projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas | Iekšlietu ministrija, Nodrošinājuma valsts aģentūra un Skrundas novada pašvaldība. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| Rādītāji | 2016.gads | | Turpmākie trīs gadi (*euro*) | | |
| 2017 | 2018 | 2019 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 242 394 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 242 394 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 242 394 | 0 | 0 | 0 | 0 |
| 2.1. valsts pamatbudžets | 242 394 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar likumu „Par valsts budžetu 2016.gadam” Iekšlietu ministrijas apakšprogrammai 40.02.00 „Nekustamais īpašums un centralizētais iepirkums” 2016.gadā īpašumu tiesību sakārtošanai un nostiprināšanai zemesgrāmatā ir piešķirti līdzekļi 242 394 *euro* apmērā.  Nekustamā īpašuma atsavināšanai un ierakstīšanai zemesgrāmatā nepieciešamie finanšu līdzekļi ir 35,57 *euro* apmērā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Turpmāk paredzams, ka papildu finansējums būs nepieciešams, lai apmaksātu nekustamā īpašuma nodokli. Nekustamā īpašuma nodokļa apmēru pašreiz nevar aprēķināt, jo tas atkarīgs no attiecīgās pašvaldības veiktā aprēķina un īpašuma kadastrālās vērtības.  2017.gadā un turpmāk izdevumus, kas saistīti ar nekustamā īpašuma nodokļa apmaksu, Iekšlietu ministrija (Nodrošinājuma valsts aģentūra) segs tai piešķirto valsts budžeta līdzekļu ietvaros.  Izdevumi, kas saistīti ar rīkojuma projektā paredzēto nekustamā īpašuma ierakstīšanu zemesgrāmatā tiks segti Iekšlietu ministrijas budžeta apakšprogrammai 40.02.00 „Nekustamais īpašums un centralizētais iepirkums” piešķirto valsts budžeta līdzekļu ietvaros. | | | | |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Rīkojuma projekta izpildi nodrošinās Iekšlietu ministrija un Skrundas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas II, IV, V un VI sadaļa – projekts šīs jomas neskar.

Iekšlietu ministrs R.Kozlovskis

Vīza:

Valsts sekretāre I.Pētersone – Godmane

05.08.2016. 15:30

1130

Laiviņa, 67829677

linda.estere.laivina@agentura.iem.gov.lv